Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την προσαρμογή των δημοσιονομικών προοπτικών στους όρους εκτέλεσης Υπεβλήθη από την Επιτροπή στο Ευρωπαϊκό Κοινοβούλιο και στο Συμβούλιο κατ' εφαρμογήν των σημείων 16 - 18 της διοργανικής συμφωνίας της 6ης Μαΐου 1999

ΑΙΤΙΟΛΟΓΙΚΗ ΕΚΘΕΣΗ

Στα σημεία 16 έως 18 της διοργανικής συμφωνίας της 6ης Μαΐου 1999 προβλέπεται ότι η Επιτροπή προτείνει στους δύο κλάδους της αρμόδιας για τον προϋπολογισμό αρχής τις προσαρμογές των δημοσιονομικών προοπτικών που κρίνει απαραίτητες βάσει των όρων εκτέλεσης.

Η διαδικασία αυτή αφορά:

-την προσαρμογή του συνολικού ποσού των πιστώσεων πληρωμών ούτως ώστε να εξελίσσονται κατά τρόπο αρμονικό σε σχέση με τις πιστώσεις ανάληψης υποχρεώσεων.

-επ' ευκαιρία της προσαρμογής που έγινε το 2001 και σε περίπτωση καθυστέρησης όσον αφορά την έγκριση των προγραμμάτων σχετικά με τις διαρθρωτικές δράσεις, τη μεταφορά σε μεταγενέστερα έτη, με την αύξηση των σχετικών ανώτερων ορίων των δαπανών, των πιστώσεων που δεν χρησιμοποιήθηκαν κατά τη διάρκεια του οικονομικού έτους 2000. Οι δύο κλάδοι της αρμόδιας για τον προϋπολογισμό αρχής δεσμεύονται να εγκρίνουν αυτή τη μεταφορά.

Η εξέταση με βάση αυτά τα δύο δεδομένα των όρων εκτέλεσης κατά το 2001 την οποία πραγματοποίησε η Επιτροπή, την οδήγησε στο να υποβάλει στην αρμόδια για τον προϋπολογισμό αρχή την ακόλουθη πρόταση προσαρμογής των δημοσιονομικών προοπτικών.

1. Η μεταφορα σε μεταγενεστερα οικονομικα ετη των πιστωσεων σχετικα με τισ διαρθρωτικεσ δρασεισ που δεν χρησιμοποιηθηκαν κατα το 2000 λογω καθυστερημενησ εγκρισησ των προγραμματων

1.1. Πεδίο εφαρμογής στο σημείο 17 της διοργανικής συμφωνίας

Η νέα διοργανική συμφωνία δεν περιλαμβάνει, σε αντίθεση με την προηγούμενη, την αρχή της μεταφοράς των αχρησιμοποίητων πιστώσεων που ισχύει για ολόκληρο τον τομέα 2 και για ολόκληρη την περίοδο που καλύπτεται από τις δημοσιονομικές προοπτικές. Στο εξής η δυνατότητα μιας τέτοιας μεταφοράς περιορίζεται μόνο στις υποχρησιμοποιηθείσες πιστώσεις κατά το πρώτο έτος των δημοσιονομικών προοπτικών και υπό τον όρο ότι θα υπάρχει καθυστέρηση όσον αφορά την έγκριση των προγραμμάτων.

Η δυνατότητα μεταφοράς αφορά τις δράσεις οι οποίες εντάσσονται σε ένα πολυετές πρόγραμμα που καταρτίζεται στην αρχή αυτής της περιόδου για όλη τη διάρκεια των δημοσιονομικών προοπτικών. Σε αυτή την περίπτωση εμπίπτουν οι παρεμβάσεις που γίνονται στα πλαίσια των στόχων 1, 2 και 3 των διαρθρωτικών ταμείων και οι κοινοτικές πρωτοβουλίες.

Τα προγράμματα αυτά αποτελούν αντικείμενο, επίσης καθόλη την περίοδο, μιας κατανομής ανάμεσα στα δικαιούχα κράτη μέλη. Εξάλλου, λαμβανομένων υπόψη των νέων κανόνων ανάληψης υποχρεώσεων (αυτόματη ανάληψη με ετήσιες δόσεις), υποχρησιμοποίηση των προβλεπόμενων πιστώσεων μπορεί να γίνει μόνο στην αρχή της περιόδου και για λόγους που οφείλονται στην καθυστέρηση της έγκρισης των προγραμμάτων.

Όσον αφορά τις καινοτόμες δράσεις και την τεχνική βοήθεια, μεταφέρθηκε κατά τη διάρκεια του οικονομικού έτους. Το ποσό των 104 εκατ. από αυτά τα κονδύλια του προϋπολογισμού ώστε να ολοκληρωθεί η χρηματοδότηση των προγραμμάτων της περιόδου 1994-1999. Λαμβανομένης υπόψη αυτής της μεταφοράς η υποεκτέλεση αυτών των κονδυλίων ανέρχεται σε 31 εκατ., εκ των οποίων 23 εκατ. αφορούν τις καινοτόμες δράσεις του ΕΤΠΑ. Κατά παράδοση οι καινοτόμες δράσεις δεν αποτελούσαν αντικείμενο πολυετούς προγραμματισμού, γεγονός που σημαίνει ότι αυτό το ποσό δεν είχε συμπεριληφθεί στις προτεινόμενες μεταφορές σε μεταγενέστερα οικονομικά έτη. Θα πρέπει να επισημανθεί εντούτοις ότι οι προσανατολισμοί σχετικά με τις καινοτόμες δράσεις [1] που εγκρίθηκαν πρόσφατα από την Επιτροπή μετά από γνωμοδότηση του Ευρωπαϊκού Κοινοβουλίου δείχνουν μια αλλαγή αυτής της πρακτικής για το ΕΤΠΑ: οι καινοτόμες δράσεις θα εκτελούνται στο εξής στο πλαίσιο των πολυετών προγραμμάτων σύμφωνα με τους κανόνες εκτέλεσης που ισχύουν και για τα προγράμματα των στόχων 1 και 2 και των κοινοτικών πρωτοβουλιών. Η Επιτροπή επιθυμεί να επιστήσει την προσοχή της αρμόδιας για τον προϋπολογισμό αρχής σχετικά με αυτήν την ειδική κατάσταση.

[1] Προσανατολισμοί σχετικά με τις καινοτόμες δράσεις του ΕΤΠΑ [COM(2001) 60 της 31ης Ιανουαρίου 2001].

Αντίθετα, οι ενέργειες στα πλαίσια του Ταμείου Συνοχής η τεχνική συνδρομή δεν ανταποκρίνεται σε αυτή την έννοια του πολυετούς προγράμματος, ακόμα και στην περίπτωση που η πραγματοποίηση ορισμένων δράσεων μπορεί να υπερβεί το ετήσιο πλαίσιο. Η υποχρησιμοποίηση των πιστώσεων κατά τη διάρκεια του πρώτου έτους δεν θα μπορούσε να αποδοθεί άμεσα στην καθυστέρηση όσον αφορά την έγκριση των προγραμμάτων που καλύπτουν ολόκληρη την περίοδο. Υποεκτέλεση εξάλλου μπορεί να υπάρξει και κατά τα επόμενα έτη.

1.2. Οι υποχρησιμοποιηθείσες πιστώσεις ανάληψης υποχρεώσεων κατά το 2000 στα πλαίσια των διαρθρωτικών ταμείων και η μεταφορά τους στα επόμενα οικονομικά έτη (βλ. πίνακα 1).

Τα ποσά των πιστώσεων ανάληψης υποχρεώσεων που ακυρώθηκαν κατά το 2000, δηλ. που δεν εκτελέστηκαν κατά το 2000 και δεν μεταφέρθηκαν στο οικονομικό έτος 2001, ανέρχονται σε 6.152,3 εκατ. ευρώ.

Η προτεινόμενη κατανομή των προς μεταφορά ποσών στην περίοδο 2002-2006 έγινε με βάση τις κατηγορίες των σχετικών προγραμμάτων. Η αρχή που ελήφθη ως βάση ήταν η κατανομή σε ίσες ετήσιες δόσεις. Εν τούτοις, για το στόχο 2 ελήφθη υπόψη το γεγονός ότι ορισμένες περιοχές δεν θα είναι πλέον επιλέξιμες γι' αυτές τις παρεμβάσεις κατά το 2006. Όσον αφορά τις κοινοτικές πρωτοβουλίες, η μέθοδος που επελέγη αποσκοπεί στην ομαλή εξέλιξη του αρχικού προγραμματισμού.

1.3. Η επίπτωση των προτεινόμενων μεταφορών στην εξέλιξη των πιστώσεων για τις αντίστοιχες πληρωμές.

Κατ' εφαρμογήν της νέας νομοθεσίας όσον αφορά τα διαρθρωτικά ταμεία οι πιστώσεις που θα πραγματοποιεί η Επιτροπή με βάση τις αιτήσεις που θα υποβάλλουν τα κράτη μέλη θα γίνονται με βάση την υλοποίηση των προγραμμάτων. Οι πληρωμές, τα ποσά των οποίων σύμφωνα με τις εκτιμήσεις των δημοσιονομικών προοπτικών είναι σχετικά μικρά κατά τα δύο πρώτα χρόνια, δεν θα ακολουθούν πλέον αυτόματα την εξέλιξη των αναλήψεων υποχρεώσεων οι οποίες γίνονται με βάση ετήσιες κατ' αποκοπήν δόσεις. Στην πράξη, οι αιτήσεις αναλήψεων υποχρεώσεων χρησιμεύουν κυρίως ως βάση αναφοράς για την εφαρμογή του κανόνα σύμφωνα με τον οποίο οι πιστώσεις ανάληψης υποχρεώσεων ενός έτους n οι οποίες δεν έχουν εκκαθαριστεί (λαμβανομένων υπόψη των προκαταβολών) πριν το τέλος του έτους n+2 θα ακυρώνονται κατ' αρχήν.

Το ερώτημα λοιπόν που τίθεται είναι εάν η καθυστέρηση όσον αφορά την έγκριση ορισμένων προγραμμάτων, που αποτελεί την αιτία της μεταφοράς των πιστώσεων για την ανάληψη υποχρεώσεων, θα έχει επίπτωση τη στιγμή που θα φθάσουν στην Επιτροπή οι αιτήσεις πληρωμών.

Η καθυστέρηση όσον αφορά την έγκριση των προγραμμάτων δεν θα πρέπει να έχει ως μόνη συνέπεια την καθυστέρηση των πληρωμών, επειδή η αρχική ημερομηνία επιλεξιμότητας των δαπανών είναι η ημερομηνία κατά την οποία ένα σχέδιο το οποίο κρίθηκε ως αποδεκτό υπεβλήθη στην Επιτροπή και όχι η ημερομηνία έγκρισης του προγράμματος. Εν τούτοις, στην περίπτωση που διαπιστωθεί καθυστέρηση όσον αφορά τις αιτήσεις πληρωμών, θα θεωρηθεί μάλλον ως ετεροχρονισμός των προβλεπόμενων ετήσιων ποσών παρά ως μεταβολή της εξέλιξής τους. Το γεγονός αυτό θα μπορούσε να έχει ως συνέπεια την αύξηση των υπολοίπων προς εκκαθάριση μετά το τέλος του 2006.

Επομένως προς το παρόν δεν κρίνεται σκόπιμο να αυξηθούν οι πιστώσεις πληρωμών κατά την περίοδο 2002-2006 σε συνδυασμό με τις μεταφορές των αναλήψεων υποχρεώσεων. Εν τούτοις, η κατάσταση θα επανεξετασθεί επ' ευκαιρία των μεταγενέστερων ετήσιων προσαρμογών των δημοσιονομικών προοπτικών με βάση την πραγματική εξέλιξη των αιτήσεων πληρωμών που θα υποβάλλουν τα κράτη μέλη.

2. Η διατηρηση τησ αρμονικησ εξελιξησ των πιστωσεων πληρωμων σε σχεση με τις πιστωσεισ αναληψησ υποχρεωσεων

Ένας από τους στόχους των δημοσιονομικών προοπτικών είναι η εξασφάλιση της αρμονικής εξέλιξης των αναλήψεων υποχρεώσεων σε σχέση με τις πληρωμές.

Επ' ευκαιρία της προσαρμογής των δημοσιονομικών προοπτικών ελέγχεται, με βάση την εκτέλεση του προϋπολογισμού, εάν εξακολουθεί να υπάρχει η σχέση που διαπιστώθηκε κατά την επεξεργασία του δημοσιονομικού πλαισίου και να προσαρμοσθεί εν ανάγκη το συνολικό ανώτατο όριο των πιστώσεων πληρωμών.

Στην πράξη γίνεται σύγκριση της εξέλιξης των υπολοίπων προς εκκαθάριση που αντιστοιχούν στα ανώτατο όρια των αναλήψεων υποχρεώσεων και των πληρωμών που προβλέπονται από τις δημοσιονομικές προοπτικές με την πραγματική εξέλιξη των υπολοίπων προς εκκαθάριση όπως προκύπτουν από την εκτέλεση του προϋπολογισμού. Εάν η διαπιστωθείσα διαφορά των υπολοίπων προς εκκαθάριση είναι μεγαλύτερη από αυτή που προβλέπεται από τις δημοσιονομικές προοπτικές, σημαίνει ότι το πιθανό ποσό των πληρωμών κατά την υπόλοιπη περίοδο ενδέχεται να είναι υψηλότερο από αυτό που προβλέπεται από το δημοσιονομικό πλαίσιο και κατά συνέπεια υπάρχει κίνδυνος, στην περίπτωση που χρησιμοποιηθούν όλες οι πιστώσεις αναλήψεως υποχρεώσεων, να υπάρξει ανεπάρκεια όσον αφορά το σύνολο των πιστώσεων πληρωμών.

2.1. Η σχέση ανάμεσα στις αναλήψεις υποχρεώσεων και στις πληρωμές όσον αφορά τις δημοσιονομικές προοπτικές της περιόδου 2000-2006

Η σχέση ανάμεσα στην εξέλιξη των πιστώσεων ανάληψης υποχρεώσεων και στην εξέλιξη των πιστώσεων πληρωμών που ελήφθη υπόψη κατά την επεξεργασία των δημοσιονομικών προοπτικών της περιόδου 2000-2006 διαπιστώθηκε ως εξής :

α) Τα υπόλοιπα προς εκκαθάριση που προβλέπονταν περί τα τέλη του 1999 απετέλεσαν αντικείμενο μιας εκτίμησης εν αναμονή των αποτελεσμάτων της εκτέλεσης του προϋπολογισμού για το 1999.

β) Θεωρήθηκε ως δεδομένο ότι το σύνολο των ετήσιων πιστώσεων ανάληψης υποχρεώσεων θα εγγραφεί στον προϋπολογισμό και θα εκτελεσθεί.

γ) Η μέθοδος βάσει της οποίας έγινε η εκτίμηση των αναγκαίων πληρωμών διαφέρει ανάλογα με την κατηγορία δαπανών.

-Όσον αφορά τις μη διαχωριζόμενες πιστώσεις οι πιστώσεις ανάληψης υποχρεώσεων εκκαθαρίζονται κατά την διάρκεια του ίδιου οικονομικού έτους και κατά συνέπεια δεν υπάρχουν υπόλοιπα προς εκκαθάριση. Οι τομείς 1, 5, 6 (νομισματικό αποθεματικό και αποθεματικό για την εγγύηση των δανείων) καλύπτουν τις μη διαχωριζόμενες πιστώσεις.

-Όσον αφορά τα διαρθρωτικά ταμεία, στον τομέα 2, η αλλαγή των κανόνων διαχείρισής τους από το 2000 επέβαλε έναν ειδικό τρόπο υπολογισμού των απαραίτητων ετήσιων πληρωμών. Διαπιστώθηκαν τρία συστατικά στοιχεία: η εκκαθάριση των υπολοίπων προς εκκαθάριση της προηγούμενης περιόδου, οι προκαταβολές που θα πρέπει να πληρωθούν για τα δύο πρώτα έτη της νέας περιόδου προγραμματισμού και οι ετήσιες πληρωμές σχετικά με τις προηγούμενες αιτήσεις πληρωμών.

-Για τις άλλες κατηγορίες δαπανών η εκτίμηση των απαραίτητων πληρωμών έγινε με βάση το προβλεπόμενο χρονοδιάγραμμα εκκαθάρισης των ανειλημμένων υποχρεώσεων (πιστώσεις ανάληψης υποχρεώσεων που εκτελέστηκαν πριν το 2000, ανώτατο όριο των πιστώσεων ανάληψης υποχρεώσεων από το 2000).

Ο πίνακας 2 περιλαμβάνει, όσον αφορά τις κατηγορίες δαπανών που περιλαμβάνουν διαχωριζόμενες πιστώσεις, τα αποτελέσματα αυτών των υπολογισμών για το έτος 2000, όπως εμφανίζονται στις δημοσιονομικές προοπτικές.

2.2. Σύγκριση με τα αποτελέσματα της εκτέλεσης του προϋπολογισμού.

Τα αποτελέσματα της εκτέλεσης του προϋπολογισμού περιλαμβάνονται επίσης στον πίνακα 2. Μπορούν να εξαχθούν τα ακόλουθα συμπεράσματα (τμήμα Δ του πίνακα).

α) Τα υπόλοιπα προς εκκαθάριση περί τα τέλη του 1999 είναι μεγαλύτερα (κατά το ποσό των 1.915 εκατ.) σε σύγκριση με το ποσό που είχε εκτιμηθεί τη στιγμή της έγκρισης του δημοσιονομικού πλαισίου για την περίοδο 2000-2006. Η υπέρβαση αυτή αποδίδεται κυρίως στην εκτέλεση κατά το 1999 των πιστώσεων του Ταμείου Συνοχής και κατά δεύτερο λόγο στις εσωτερικές πολιτικές του τομέα 3.

β) Η μείωση των υπολοίπων προς εκκαθάριση της προηγούμενης περιόδου, μετά τις πληρωμές ή τις αποδεσμεύσεις που έγιναν κατά το 2000, ισούται προς ένα ποσό το οποίο ουσιαστικά είναι ίσο με αυτό που περιλαμβάνεται στις δημοσιονομικές προοπτικές για το ίδιο έτος (η διαφορά ανέρχεται μόνο στα 179 εκατ.). Η διαπιστωθείσα καθυστέρηση όσον αφορά το Ταμείο Συνοχής αντισταθμίστηκε από τη μείωση που έγινε γρηγορότερα απ' ό,τι προβλεπόταν, των υπολοίπων προς εκκαθάριση όσον αφορά τα διαρθρωτικά ταμεία και τον τομέα 3.

γ) Οι πληρωμές που έγιναν σε σχέση με τις νέες αναλήψεις υποχρεώσεων του οικονομικού έτους 2000 προκαλούν, λαμβανομένων εξάλλου υπόψη και των πιστώσεων ανάληψης υποχρεώσεων και πληρωμών που μεταφέρθηκαν από το 2001, αύξηση των υπολοίπων προς εκκαθάριση η οποία όμως είναι μικρότερη (κατά 660 εκατ.) από αυτή που προβλεπόταν από τις δημοσιονομικές προοπτικές.

-Όσον αφορά τα διαρθρωτικά ταμεία, η αύξηση των υπολοίπων προς εκκαθάριση σχετικά με την εκτέλεση νέων πράξεων κατά το 2000 είναι αισθητά μικρότερη από αυτή που είχε προβλεφθεί αρχικά. Το αποτέλεσμα αυτό εξηγείται από την καθυστέρηση που παρατηρήθηκε όσον αφορά την εκτέλεση των προγραμμάτων, παρά το γεγονός ότι είχε πληρωθεί ένα μεγάλο μέρος των προκαταβολών. Οι πιθανές συνέπειες αυτής της κατάστασης στη μελλοντική εξέλιξη των πληρωμών εκτίθενται στο σημείο 1.3 παραπάνω.

-Αντίθετα, διαπιστώνεται σημαντική καθυστέρηση σε σχέση με τις προβλέψεις όσον αφορά την εκκαθάριση των νέων αναλήψεων υποχρεώσεων κατά το 2000 στα πλαίσια του Ταμείου Συνοχής και σχεδόν καμμία πληρωμή στα πλαίσια των μέσων προένταξης ISPA και SAPARD.

Συνολικά, η εξέλιξη των υπολοίπων προς εκκαθάριση μετά την εκτέλεση του προϋπολογισμού για το 2000 δεν δείχνει προς το παρόν ότι υπάρχει κίνδυνος ανεπάρκειας των πιστώσεων πληρωμών που προβλέπονται από τις δημοσιονομικές προοπτικές. Εάν διαπιστωθεί από το 2002 και μετά ότι υπάρχουν πρόσθετες ανάγκες για πληρωμές, οι οποίες δεν μπορούν να προβλεφθούν προς το παρόν, θα μπορέσουν φυσικά να καλυφθούν από τα περιθώρια που υπάρχουν κάτω από το υφιστάμενο ανώτατο όριο των πιστώσεων του προϋπολογισμού.

Η προσαρμογή του ανώτατου ορίου των πιστώσεων πληρωμών προς την εξέλιξη των αναγκών αποτελεί αντικείμενο της ετήσιας τακτικής εξέτασης που προβλέπεται από τη διοργανική συμφωνία. Με την ευκαιρία αυτή και με βάση τα στοιχεία που θα προκύψουν από το πρώτο έτος εφαρμογής του δημοσιονομικού πλαισίου θα πρέπει να δοθεί ιδιαίτερη προσοχή:

-στην εξέλιξη των αιτήσεων πληρωμών που θα υποβάλλουν τα κράτη μέλη στο πλαίσιο της εφαρμογής των διαρθρωτικών ταμείων.

-στο ρυθμό εκκαθάρισης των υποχρεώσεων που αναλαμβάνει το Ταμείο Συνοχής, προκειμένου να διαπιστωθεί εάν καλύπτεται η καθυστέρηση σε σχέση με τις προβλέψεις των δημοσιονομικών προοπτικών.

-στην πρόοδο των πληρωμών σχετικά με τα δύο νέα μέσα προενταξιακής ενίσχυσης ISPA και SAPARD.

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

2001/0075 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τη προσαρμογή των δημοσιονομικών προοπτικών στους όρους εκτέλεσης

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τα σημεία 16 έως 18 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού [2],

[2] ΕΕ C 172 της 18ης Ιουνίου 1999, σ. 1

την πρόταση της Επιτροπής [3],

[3] ΕΕ C [...] της [...], σ. [...].

αποφασίζοντας σύμφωνα με την πλειοψηφία που προβλέπεται από το άρθρο 272, παράγραφος 9, πέμπτο εδάφιο της συνθήκης,

εκτιμώντας ότι:

(1) Οι δημοσιονομικές προοπτικές της περιόδου 2000-2006 πρέπει να προσαρμοσθούν με βάση τους όρους εκτέλεσης κατά το 2000,

(2) Λόγω της καθυστέρησης όσον αφορά την έγκριση ορισμένων προγραμμάτων σχετικά με τις διαρθρωτικές δράσεις, το ποσό των 6.152,3 εκατ. ευρώ των πιστώσεων που προβλέπονταν για τα διαρθρωτικά ταμεία δεν μπόρεσε ούτε να αναληφθεί κατά το 2000 ούτε να μεταφερθεί προς το 2001. Κατ' εφαρμογή του σημείου 17 της διοργανικής συμφωνίας, το ποσό αυτό πρέπει να μεταφερθεί σε μεταγενέστερα έτη με προσαύξηση των αντίστοιχων ανώτατων ορίων των δαπανών με πιστώσεις ανάληψης υποχρεώσεων.

(3) Οι όροι εκτέλεσης του προϋπολογισμού κατά το 2000 δεν δείχνουν ότι υπάρχει ανάγκη προς το παρόν να γίνει η προσαρμογή του συνολικού ανώτατου ορίου των πιστώσεων πληρωμών. Το θέμα αυτό θα επανεξετασθεί επ' ευκαιρία των μελλοντικών προσαρμογών.

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ανώτατα όρια του υπο-τομέα «Διαρθρωτικά ταμεία» (πιστώσεις ανάληψης υποχρεώσεων) που περιλαμβάνονται στον τομέα 2 των δημοσιονομικών προοπτικών προσαυξάνονται κατά τα ακόλουθα ποσά σε εκατ. ευρώ.

>ΘΕΣΗ ΠIΝΑΚΑ>

Άρθρο 2

Ο πίνακας των δημοσιονομικών προοπτικών για την ΕΕ-15 και το δημοσιονομικό πλαίσιο για την ΕΕ-21, μετά την τεχνική προσαρμογή για το 2002 σύμφωνα με την εξέλιξη του ΑΕΠ και των τιμών, καθώς και οι προσαρμογές που αποτελούν αντικείμενο της παρούσας απόφασης εμφανίζονται στο παράρτημα.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

[...] [...]

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>